**Ενημέρωση για τη λειτουργία σχολείου από Δευτέρα 13/9**

Αγαπητοί γονείς,

Την Δευτέρα 13/9 ο Αγιασμός θα πραγματοποιηθεί στις 10.00 πμ. Σύμφωνα με την 109660/ΓΔ4/8-9-2021 εγκύκλιο του ΥΠΑΙΘ, θα γίνει στον αύλειο χώρο του σχολείου με εκπροσώπους των εκπαιδευτικών και των μαθητών και στη συνέχεια ο ιερέας θα επισκεφτεί όλες τις αίθουσες της σχολικής μονάδας, όπου θα παρευρίσκονται οι λοιποί μαθητές/μαθήτριες και οι εκπαιδευτικοί. Οι γονείς που θα ήθελαν να συνοδεύσουν τα παιδιά τους θα παραμείνουν εκτός προαυλίου.

Οι μαθητές της **Α τάξης** θα προσέλθουν στις **8.30**, οι μαθητές της **Β τάξης** στις **9.00** και οι μαθητές της **Γ τάξης** στις **9.30**. Θα εισέλθουν από την είσοδο της πλατείας που βρίσκεται απέναντι από το 1ο Δημοτικό. Θα χωριστούν σε τμήματα, θα πάρουν τα βιβλία τους (οι μαθητές της Α θα πάρουν κάποια ακόμα τις επόμενες ημέρες) και το πρόγραμμα της επόμενης ημέρας.

Σύμφωνα με την Δ1α/ΓΠ.οικ 53950/4-9-2021 (ΦΕΚ 4054Β) ΚΥΑ, οι μαθητές υποβάλλονται σε 2 self test την εβδομάδα με εξαίρεση εκείνους που έχουν πιστοποιητικό πλήρους εμβολιασμού ή νόσησης κατά το τελευταίο 6μηνο. **Την πρώτη εβδομάδα** τα self test θα ελεγχθούν μέσα στα τμήματα την Δευτέρα 13/9 και την Παρασκευή 17/9. Από τη δεύτερη εβδομάδα ο έλεγχος θα γίνεται **κάθε Τρίτη και Παρασκευή**.

Η χρήση μάσκας είναι υποχρεωτική σε όλους τους εσωτερικούς και εξωτερικούς χώρους του σχολείου (καλό είναι οι μαθητές να έχουν και δεύτερη, εφεδρική μάσκα) ενώ είναι χρήσιμο να έχουν αντισηπτικό υγρό και μαντηλάκια για την απολύμανση των επιφανειών και των αντικειμένων που χρησιμοποιούν, παράλληλα με αυτά που έχουμε φροντίσει να υπάρχουν μέσα στις τάξεις τους.

Το ωρολόγιο πρόγραμμα με το οποίο θα λειτουργήσουμε από Τρίτη είναι το εξής:

|  |  |
| --- | --- |
| 1η ώρα | 8.25 – 9.10 |
| 2η ώρα | 9.15 – 10.00 |
| 3η ώρα | 10.10 – 10.55 |
| 4η ώρα | 11.05 – 11.45 |
| 5η ώρα | 11.55 – 12.35 |
| 6η ώρα | 12.45 – 13.25 |
| 7η ώρα | 13.30 - 14.10 |

Καλή αρχή!

Καλή δύναμη!!!

**Από την Διεύθυνση**